
A korai maladaptív sémák és a harag megjelenésének vizsgálata gyulladásos bélbetegséggel élő felnőtteknél

A vizsgálat célcsoportját a gyulladásos bélbetegséggel élő személyek (IBD) alkották. A kutatás célja volt feltérképezni, hogy mely korai maladaptív sémák, sématartományok aktívak a gyulladásos bélbetegséggel élő felnőtteknél, továbbá megvizsgálni a harag érzésének megjelenését, kifejeződését. A vizsgálatban kapcsolatokat tártunk fel az említett változók között.  A vizsgálatban a Betegségteher Indexet, a Young-féle Séma Kérdőívet, a Haragrumináció Skálát, a Harag és Düh Kifejezési Mód Skálát, illetve egy saját készítésű demográfiai kérdőívet, valamint a betegséggel kapcsolatos alapadatokra vonatkozó kérdőívet használtunk. A kérdőívek kitöltése online, a közösségi oldalakon keresztül, IBD-vel élő felnőttek csoportjaiban történt. A kutatásban 77 fő személy vett részt,, közülük  65 nő és 12 férfi. Colitis ulcerosában 28, Crohn-betegségben 42 fő, míg 7 személy mindkét betegségben érintett  27 beteg relapszusban van,50 beteg remisszióban.
Az eredmények egy része elvárásainknak megfelelően alakult. A Friedman-próba eredményei alapján elmondható, hogy az IBD-vel élő felnőtteknél az aggályosság és gátlás sématartomány sémái aktívak (X2F(4)=93.20, p<0,001, N=77). A Pearson-korreláció szerint a magasabb haragrumináció és a magasabb betegségteher között gyenge, pozitív irányú kapcsolatot (r(75)=0,25, p=0,03, N=77). A kétmintás t-próba nyomán a relapszusban lévő betegeknél a betegségteher mértéke (t(75)=4,55, p<,001, N=77). A Spearman korreláció azt mutatta, hogy a harag befelé fordítása és a harag kinyilvánításának gyakorisága között negatív irányú, erős kapcsolat van (rho(111243)= -0,46, p<,001, N=77). A Spearman-korreláció eredménye szerint a haragrumináció és a harag befelé fordítása között pozitív, erős kapcsolat van (rho(22297)=0,71, p<,001). Ugyanakkor, várakozásainkkal ellentétben, azt találtuk, a harag befelé fordítása és a betegségteher között nincs kapcsolat, valamint azt tapasztaltuk, hogy a betegség aktivitása nem befolyásolja sem a haragot kiváltó eseményeken való rágódást, sem azt, hogy a betegek kifelé, vagy befelé fordítják a haragjukat. Az a feltételezésünk sem igazolódott, hogy a betegség aktivitása befolyásolná, hogy mely sémátartományok, sémák aktívak. Egyedül az elhagyatottság sémája aktívabb relapszusban. A három csoportban sem találtunk szignifikáns különbséget a haragrumináció, a harag befelé fordítása és a betegségteher tekintetében, valamint az életeseményeket tekintve sem volt szignifikáns a különbség az említett változókban. 



